Conor McGregor a fost făcut knockout pentru prima dată. Revenire cu ghinion pentru irlandez la UFC 257.
Dustin Poirier este primul luptător de MMA care l-a făcut knockout pe Conor McGregor. Irlandezul a pierdut în main event-ul de la UFC 257. A fost revenirea lui McGregor, după un an de la ultima luptă.
Conor McGregor a fost făcut knockout în main event-ul galei UFC 257, din Abu Dhabi. Dustin Poirier a încheiat lupta în runda a doua.Superstarul irlandez a revenit după un an în UFC şi a luptat pentru prima oară la categoria uşoară după celebrul meci cu Khabib Nurmagomedov. Deşi McGregor a început bine lupta, strategia lui Poirier, care l-a atacat pe McGregor cu multiple lovituri de picior, a dat roade.Poirier, care a fost învins de McGregor în urmă cu şase ani, şi-a luat revanşa printr-o serie de pumni, care l-au trimis la sol pe McGregor.La final, irlandezul a declarat că înfrângerea, a 5-a din cariera de profesionist, nu îi schimbă planul de a lupta de şapte ori într-o perioadă de 18 luni. Anterior, McGregor, fost campion la categoria pană şi uşoară în UFC, a fost acuzat de lipsa de activitate.